《北山会饮》
宋代·郑刚中

四围明窗香雾塞，酒射玻璃成琥珀。
无多酌我先有言，须识次琥为恶客。
长鲸岂问湖海宽，偃鼠定知胸次窄。
后园杂花如锦拆，风雨颠狂那可测。
主人娱宾宁爱酒，勿以杯计当以石。
君图继晷膏可燃，若欲留春古无策。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。